Allan Kemakeza

Allan Kemakeza (født 20. juli 1948 på øya Savo)Nettstedet til Salomonøyenes parlament har to biografier over Allan Kemakeza. Den ene  oppgir fødselsdatoen hans til 20. juli 1948, den andre  til 11. september 1950. er en politiker på Salomonøyene. Han var statsminister fra 17. desember 2001 til 4. april 2006. 

Liv og virke
 Bolitiker
Kemakeza ble første gang valgt inn i nasjonalforsamlingen i 1989. Han ble gjenvalgt i 1993, 1997, 2001 og 2006. Ved valget i august 2010 tapte han plassen sin. Han annonserte da at han ville stille som kandidat til vervet som parlamentets president (speaker). Denne velges av parlamentsmedlemmene, men er sjøl ikke nødvendigvis representant. Kemakeza vant avstemninga i konkurranse med to andre prominente politikere, som begge hadde tapt sine seter, Francis Billy Hilly og Fred Fono. Fra september 2010 til 2014 innehadde Kemakeza dermed vervet som speaker.«Office of the Speaker»  på parlamentets nettsted; besøkt 9. juli 2017.Oppsummering av valget i 2010 av Den interparlamentariske union; besøkt 11. juli 2017.«Sir Allan Wins Speaker's Election», Solomon Times Online 8. september 2010; besøkt 11. juli 2017.

Kemakeza arbeidde i politiet fra 1972 til 1988. Året etter blei han innvalgt i parlamentet første gang. Samme år blei han utnevnt til justisminister, og to år seinere til minister for boligbygging og offentlige tjenester. Seinere har han vært skogbruks- og miljøminister, visestatsminister og minister for nasjonal enhet og forsoning.

Kemakeza, som representerer People's Alliance Party (PAP), var visestatsminister under Manasseh Sogavare, men fikk sparken tre måneder før valget i 2001 etter beskyldninger om korrupsjon, noe han sjøl sterkt avviste. Det vakte likevel noe oppsikt da han mottok 850.000 salomon-dollar som kompensasjon for eiendom som gikk tapt under borgerkrigen på øyene.«Results roll in from Solomon Islands' election», The World Today Archive 10. desember 2001; besøkt 9. juli 2017.«Solomons PM says he has done nothing wrong regarding compensation money», RNZ (Radio New Zealand)  30. november 2005; besøkt 9. juli 2017. 
 Statsminister
Ved valget i 2001 fikk PAP 20 av 49 mandater og blei det største partiet. Under Kemakezas styre blei det oppsatt en internasjonal styrke under australsk ledelse (RAMSI – Regional Assistance Mission to the Solomon Islands) for å opprettholde ro og orden på øyene.Renée Jeffery (red.): Transitional Justice in Practice. Conflict, Justice, and Reconciliation in the Solomon Islands, Springer 2017, ISBN 9781137596956, side 22 f. 

Det vakte en del oppmerksomhet da Kemakeza i 2005 besøkte et japansk krigsminnesmerke (Yasukuni i Tokyo).

Ved valget i april 2006 tapte PAP mer enn halvparten av mandatene. Koalisjonspartneren Snyder Rini, som hadde vært visestatsminister under Kemakeza, blei likevel valgt til ny statsminister. Dette førte til kraftige opptøyer i hovedstaden Honiara, og maktovertakelsen måtte utsettes en dag. I parlamentet blei Kemakeza valgt til visepresident, og han innehadde også vervet som leder for regjeringskoalisjonen.

I november 2007 blei Kemakeza dømt for maktmisbruk i samband med at han i 2002 hadde beordra et voldelig angrep mot et advokatkontor.«Former PM guilty of violent break-in», Sydney Morning Herald 3. november 2007; besøkt 2. februar 2011. Han satt fem måneder i fengsel året etter.«Sir Allan a Free Man», Solomon Times Online 2. januar 2009; besøkt 2. februar 2011. Før dette bidrog han til at et mistillitsforslag mot Manasseh Sogavares andre regjering fikk flertall. Derek Sikua blei da statsminister, og Kemakeza gjeninntok skogbruksdepartementet.

Dronning Elisabeth II utnevnte i fødselsdagslista for Salomonøyene i 2001 Kemakeza til Knight Bachelor for politifortjenester så vel som politisk innsats.London Gazette, nr. 56242, supplement nr. 6, 15. juni 2001, s. 1, besøkt 2. februar 2011. Han blei dermed gitt personlig adelskap og fikk rett til å føre tiltaleformen sir foran navnet sitt. Republikken Kina har hedra Kemakeza med 1. klasse av Den strålende stjernes orden.«President Chen's Address at the State Banquet Held in Honor of the Prime Minister of the Solomon Islands », gjengitt på nettstedet til den taiwanske presidenten, datert 22. desember 2005; besøkt 9. juli 2017.

 Referanser 
Biografi  på parlamentets nettsted; besøkt 8. juli 2017.

Kategori:Salomonske politikere
Kategori:Knights Bachelor
Kategori:Personer fra Central Province på Salomonøyene
Kategori:Fødsler i 1948